නාවලපිටිය ජයතිලක ක්‍රීඩාංගණයේ දී නිමාවට පත්වූ මේ තරගාවලියේ දෙවැනි අදියරේ දී වෙස්ටර්න් වොරියර්ස් කණ්ඩායම සමග පැවැති තරගයෙන් ලකුණු 17 – 10ක ජයක් වාර්තා කරමින් තුන්වැනි ස්ථානයට පත්වූවද, එහි දී ලැබූ ප්‍රසාද ලකුණු 16 හා නුවරඑළියේ පැවැති පළමු අදියරේ දී පළමු ස්ථානය ලබා රැස් කළ ලකුණු 25ත් සමග සමස්ත තරගාවලියේ ප්‍රසාද ලකුණු 41ක් ලබා සමස්ත ශූරතාවට හිමිකම් කීමට ඔවූහූ සමත්වූහ.සමස්ත තරගාවලියේ අනුශූරතාව දිනාගනු ලැබුවේ ප්‍රසාද ලකුණු 38ක් රැස් කළ ෂෙනාල් ඩයස්ගේ නායකත්වයෙන් යුත් ඊස්ටර්න් ඊගල්ස් කණ්ඩායම විසිනි.